திண்டுக்கல் மார்க்சிஸ்ட் கம்யூனிஸ்ட் கட்சியினர் திருச்சி சாலையில் இருந்து அவர்களது அலுவலகம் வரை ஊர்வலமாக வந்தனர். பின்னர் முன்னாள் எம்எல்ஏ பாலபாரதி தலைமையில் பஸ்நிலையம், பெரியார் சிலை வழியாக வந்து தலைமை தபால் நிலையத்தை முற்றுகையிட முயன்றனர். அவர்களை திண்டுக்கல் நகர் வடக்கு போலீசார் தடுத்து நிறுத்தினர். பின்னர் தரையில் அமர்ந்து தர்ணாவில் ஈடுபட்டபடி பெட்ரோல், டீசல் விலையை உயர்த்திய மோடி அரசை கண்டித்து கோஷங்கள் எழுப்பினர். இதையடுத்து போலீசார் பெண்கள் உள்பட 53 பேரை கைது செய்தனர்.